Document ID: 32006R1611

KOMMISSIONENS FORORDNING (EF) Nr. 1611/2006
af 27. oktober 2006
om ændring af forordning (EF) nr. 832/2006 om fordelingen på leverancer og direkte salg af de nationale referencemængder, der er fastsat for 2005/06 i bilag I til Rådets forordning (EF) nr. 1788/2003
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1788/2003 af 29. september 2003 om en afgift på mælk og mejeriprodukter (1), særlig artikel 8, stk. 1, og
ud fra følgende betragtninger:
(1)
Kommissionens forordning (EF) nr. 832/2006 (2) fastsætter fordelingen på leverancer og direkte salg af de nationale referencemængder for perioden 1. april 2005-31. marts 2006.
(2)
I artikel 8, stk. 1, andet afsnit, i forordning (EF) nr. 1788/2003, som tilføjet ved Rådets forordning (EF) nr. 1406/2006 fastsættes det, at Kommissionen for perioden 2005/06 kan tilpasse fordelingen på leverancer og direkte salg af de nationale referecemængder på anmodning fra Tjekkiet, Estland, Cypern, Letland, Litauen, Ungarn, Polen, Slovenien og Slovakiet. Denne anmodning skulle være indsendt til Kommissionen inden den 10. oktober 2006.
(3)
Cypern, Ungarn, Polen og Slovenien har rettidigt indsendt en anmodning med oplysning om de nationale referencemængder, der skulle omregnes fra leverancer til direkte salg.
(4)
Der bør derfor fastsættes en ny fordeling af leverancer og direkte salg af de nationale referencemængder for perioden 1. april 2005-31. marts 2006 for Cypern, Ungarn, Polen og Slovenien.
(5)
Forordning (EF) nr. 832/2006 bør derfor ændres.
(6)
Foranstaltningerne i denne forordning er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Bilaget til forordning (EF) nr. 832/2006 erstattes af bilaget til nærværende forordning.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. oktober 2006.

Labels: 3
17
6